PMIndiaData/PMIndiaSum huggingface dataset:
ప్ర‌ధాన‌ మంత్రి కి మరియు కెనడా ప్రధాని శ్రీ జస్టిన్ ట్రూడో కు మ‌ధ్య టెలిఫోన్ ద్వారా జరిగిన సంభాష‌ణ‌

కెనడా ప్రధాని శ్రీ జస్టిన్ ట్రూడో తో ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా సంభాషించారు. కోవిడ్-19 కి సంబంధించి వారి వారి దేశాల లో రూపుదాల్చుతున్న తాజా స్థితి ని గురించిన సమాచారాన్ని నేత లు ఈ సందర్భం లో ఒకరి కి మరొకరు తెలియజెప్పుకొన్నారు. ఆరోగ్య సంక్షోభాన్ని మరియు ఆర్థిక సంకటాన్ని పరిష్కరించడం కోసం అంతర్జాతీయ సహకారాన్ని తీసుకొనేందుకు గల సంభావ్యత ను గురించి కూడా చర్చించారు. భారతదేశం- కెనడా భాగస్వామ్యం ప్రపంచం లో మానవీయ విలువల ప్రబోధాన్ని విస్తరింపచేయడం సహా కోవిడ్-19 అనంతరం రూపుదాల్చబోయేటటువంటి ప్రపంచ హితం కోసం పనిచేయగల ఒక శక్తి గా మారగలదనే సంగతి ని వారు ఒప్పుకొన్నారు. డబ్ల్యుహెచ్ఒ సహా బహుళపార్శ్విక సంస్థల ను పటిష్టపరచవలసిన అవసరం ఉందని నేత లు నొక్కిచెప్పారు. ఆరోగ్య పరమైనటువంటి, సాంఘిక పరమైనటువంటి, ఆర్థిక పరమైనటువంటి మరియు రాజకీయ పరమైనటువంటి అంశాల పై వివిధ అంతర్జాతీయ వేదికల లో కలిసికట్టుగా, సన్నిహితం గా కృషి చేయడానికి వారు తమ సమ్మతి ని ప్రకటించారు. కెనడా లోని భారతీయ పౌరుల కు ఇటీవలి కాలం లో కెనడా అధికారులు అందించిన సహాయానికి, వారి ని స్వదేశాని కి పంపించడాని కి కెనడా అధికారులు అందించిన తోడ్పాటు కు గాను ప్రధాన మంత్రి శ్రీ మోదీ ప్రశంస ను వ్యక్తం చేశారు. ఇదే విధం గా ప్రధాని శ్రీ ట్రూడో కూడా కెనడా పౌరులు స్వదేశాని కి తిరిగి వచ్చేందుకు భారతదేశం మార్గాన్ని సుగమం చేసినందుకు గాను తన సంతోషాన్ని వ్యక్తం చేశారు. ఉభయ నేత లు వారి పరస్పర సమాలోచనల ను రాబోయే రోజుల లో సైతం కొనసాగించాలని సమ్మతించారు. ప్రజాస్వామిక విలువల తో పెనవేసుకొన్న పెద్ద ఆర్థిక వ్యవస్థ లు అయినటువంటి భారతదేశం మరియు కెనడా పలు ప్రపంచ అంశాల పై స్వాభావికంగానే ఏక కేంద్రాభిముఖత్వాన్ని కలిగి ఉన్నాయనే విషయం పట్ల కూడా వారు వారి యొక్క అంగీకారాన్ని వ్యక్తం చేశారు.
బ్లూంబర్గ్ గ్లోబల్ బిజినెస్ ఫోరమ్ లో ప్రధానోప‌న్యాసం చేసిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ న్యూ యార్క్ లో నేడు బ్లూంబర్గ్ గ్లోబల్ బిజినెస్ ఫోరమ్ లో ప్రధానోప‌న్యాసం చేశారు. సభికుల లో ప‌లువురు ప్ర‌ముఖులు కూడా భాగం గా ఉన్న ఈ కార్య‌క్ర‌మం లో ప్ర‌ధాన మంత్రి ప్ర‌సంగిస్తూ, తాను ఈ అవ‌కాశాన్ని భార‌త‌దేశ వృద్ధి గాథ తాలూకు భావి దిశ ను వివ‌రించేందుకు వినియోగించుకొంటున్నానన్నారు. భార‌త‌దేశం యొక్క వృద్ధి గాథ ప్ర‌జాస్వామ్యం, జనసంఖ్య, గిరాకీ మ‌రియు నిర్ణ‌యాత్మ‌క‌త అనే నాలుగు స్తంభాల పై నిర్మితమైంద‌ని ఆయ‌న చెప్పారు. భార‌తదేశ ఆర్థిక వ్య‌వ‌స్థ దేశం లో నెలకొన్న రాజ‌కీయ స్థిర‌త్వ వాతావ‌ర‌ణం నుండి ల‌బ్ధి ని పొందిన‌ట్లు ప్ర‌ధాన మంత్రి తెలిపారు. ప్ర‌భుత్వం ప్ర‌వేశ‌పెట్టిన విజ‌య‌వంత‌మైన సంస్క‌ర‌ణ‌ల కు ప్ర‌పంచ గుర్తింపు ల‌భించిన‌ట్లు కూడా ప్ర‌ధాన మంత్రి ప్ర‌ముఖం గా ప్రస్తావించారు. ఈ సంద‌ర్భం లో ఆయ‌న వరల్డ్ బ్యాంకు మదింపు చేసే ఈజ్ ఆఫ్ డూయింగ్ బిజినెస్ ఇండెక్స్ లో అరవై అయిదవ ర్యాంకు కు మెరుగవడం, లాజిస్టిక్స్ ప‌ర్ ఫార్మెన్స్ ఇండెక్స్ లో ప‌ది స్థానాల మేరకు ఎగబాకడం, గ్లోబ‌ల్ కాంపిటేటివ్‌నెస్ ఇండెక్స్ లో ప‌ద‌మూడు స్థానాల ఎదుగుద‌ల, ఇంకా గ్లోబ‌ల్ ఇన‌వేశ‌న్ ఇండెక్స్ లో ఇరవై నాలుగు స్థానాల వృద్ధి ని గురించి ప్ర‌స్తావించారు. ప్రపంచ పెట్టుబడుల ను ఆకర్షించడం లో ఆసియా లో అగ్ర‌శ్రేణి ప్రదర్శన ను కనబరచిన ఆర్థిక వ్యవస్థ గా భారతదేశాన్ని బ్లూంబ‌ర్గ్ నేశ‌న‌ల్ బ్రాండ్‌ ట్రాక‌ర్ 2018 స‌ర్వేక్ష‌ణ ఇటీవల పేర్కొన్న సంగ‌తి ని సైతం ప్ర‌ధాన మంత్రి చాటి చెప్పారు. ఈ నివేదిక యొక్క 10 సూచకాల లో 7 సూచకాలు.. రాజ‌కీయ స్థిర‌త్వం, క‌రెన్సీ స్థిర‌త్వం, అధిక నాణ్య‌త తో కూడిన ఉత్ప‌త్తులు, అవినీతి నిరోధం, ఉత్ప‌త్తి ఖ‌ర్చు త‌క్కువ‌గా ఉండ‌డం, వ్యూహాత్మ‌క స్థానం, ఇంకా ఐపిఆర్ లు.. ప‌రం గా భార‌త‌దేశం ఉన్న‌త స్థానం లో ఉంది. సాంకేతిక విజ్ఞానం మ‌రియు నూత‌న ఆవిష్క‌ర‌ణ‌ల ను గురించి ప్ర‌ధాన మంత్రి మాట్లాడుతూ, భార‌త‌దేశం లో పెట్టుబ‌డి పెట్ట‌డం కోసం త‌ర‌లి రావ‌ల‌సిందిగా ప్ర‌పంచ వ్యాపార స‌ముదాయాన్ని ప్ర‌ధాన మంత్రి ఆహ్వానించారు. వారి యొక్క సాంకేతిక విజ్ఞానం మ‌రియు భార‌త‌దేశం యొక్క ప్ర‌తిభ క‌ల‌సిక‌ట్టుగా ప్ర‌పంచం లో మార్పు ను కొని తేగ‌ల‌వన్నారు. వాటి వ్యాపార ప‌రిమాణాని కి భార‌త‌దేశం యొక్క నైపుణ్యాలు జత పడితే ప్ర‌పంచ ఆర్థిక వృద్ధి ని త్వరితం చేయ‌గ‌లుగుతాయన్నారు. ప్ర‌ధాన మంత్రి కీల‌కోప‌న్యాసం అనంత‌రం బ్లూంబర్గ్ వ్య‌స్థాప‌కుడు శ్రీ మైకల్‌ బ్లూంబ‌ర్గ్ తో ముఖాముఖి స‌మావేశం ఏర్పాట‌యింది.
ముంబైలో భారత సినిమా నేషనల్ మ్యూజియం కొత్త భవనం ప్రారంభించనున్న ప్రధాన మంత్రి

భారత సినిమా నేషనల్ మ్యూజియం కొత్త భవనాన్ని ప్రధాన మంత్రి శ్రీ నరేంద్ర మోదీ 19వ తేదీన ప్రారంభిస్తారు. ఆ తర్వాత ఆయన నేషనల్ మ్యూజియంను సందర్శించి సభికులను ఉద్దేశించి ప్రసంగిస్తారు. భారత చలనచిత్ర రంగం మహోన్నతమైన చరిత్రను తెలియచేయడంతో పాటు సినిమా భారత సామాజిక, సాంస్కృతిక చరిత్ర ప్రచారానికి ఎలా దోహదపడింది అనే అంశాలు విశదీకరించేందుకు ఈ నేషనల్ మ్యూజియం ఏర్పాటు చేశారు. విజువల్స్, గ్రాఫిక్స్, ఫిలిం క్లిప్పింగ్స్, కళాకృతులు, ప్రచార సామగ్రి, సందర్శకులతో సంభాషించే వస్తువులు, ఇంకా ఎన్నో సాధనాల ద్వారా శతాబ్దికి పైగా భారత సినిమా రంగం పయనాన్ని కూడా ఒక కథగా ఈ మ్యూజియం వివరిస్తుంది. దక్షిణ ముంబైలోని చారిత్రక గుల్షన్ మహల్, కొత్త మ్యూజియం భవనాలు రెండింటిలోనూ ఇది విస్తరించి ఉంది. కొత్త భవనంలో నాలు అంతస్తులుంటాయి. మొదటి అంతస్తు : గాంధీ మరియు సినిమా; రెండో అంతస్తు : పిల్లల ఫిలిం స్టూడియో; మూడో అంతస్తు : సాంకేతికత, సృజనాత్మకత; నాలుగో అంతస్తు : భారతదేశ వ్యాప్తంగా సినిమా ఈ భవనంలో అత్యాధునికమైన డిజిటల్ సినిమా ప్రొజెక్టర్లు, 7.1 సరౌండ్ సౌండ్ వ్యవస్థ అమర్చిన రెండు ఆడిటోరియంలు కూడా ఉన్నాయి.
కాంపిటిష‌న్ క‌మిష‌న్ ఆఫ్ ఇండియా స‌భ్యుల సంఖ్య‌ను స‌రైన‌స్థాయికితీసుకువ‌స్తూ కేంద్ర కేబినెట్ నిర్ణ‌యం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, కాంపిటిష‌న్ క‌మిష‌న్ ఆఫ్ ఇండియా (సిసిఐ) స‌భ్యుల సంఖ్య‌ను స‌రైన స్థాయికి తీసుకువచ్చే ప్ర‌తిపాద‌న‌కు కేంద్ర కేబినెట్ ఆమోదం తెలిపింది. ఈ క‌మిష‌న్‌లో ఒక ఛైర్ ప‌ర్స‌న్‌, ఆరుగురు స‌భ్యుల‌తో (మొత్తం ఏడుగురు) ఉండ‌గా దానిని ఒక ఛైర్ ప‌ర్స‌న్‌, ముగ్గురు స‌భ్యులుగా (మొత్తం నలుగురు స‌భ్యులు) చేసే ప్ర‌తిపాద‌న‌ల‌కు కేబినెట్ ఆమోదం తెలిపింది. ఇందుకు అనుగుణంగా ప్రస్తుతం ఉన్న రెండు ఖాళీల‌ను భ‌ర్తీ చేయ‌బోరు. మ‌రో అద‌న‌పు ఖాళీ 2018 సెప్టెంబ‌ర్‌లో ఏర్ప‌డ‌నుంది. ప్ర‌స్తుత స‌భ్యుడు ఒక‌రు త‌మ ప‌ద‌వీ కాలాన్ని పూర్తి చేయ‌నుండ‌డంతో ఈ ఖాళీ ఏర్ప‌డుతుంది. ప్ర‌యోజ‌నాలు… ఈ ప్ర‌తిపాద‌న వ‌ల్ల కేంద్ర ప్ర‌భుత్వ ల‌క్ష్య‌మైన క‌నీస ప్ర‌భుత్వం- గ‌రిష్ఠ పాల‌న‌కు అనుగుణంగా క‌మిష‌న్‌లోని ముగ్గురు స‌భ్యుల పోస్టులు త‌గ్గుతాయి. దేశంలో విలీనాలు, స‌మ్మిళితాల ప్ర‌క్రియ‌కు సంబంధించి 2017లో క‌నీస అమ‌లు స్థాయిని ప్ర‌భుత్వం స‌వ‌రించింది. దీనిని అన్ని రూపాల‌లోని కాంబినేష‌న్ల‌కు వ‌ర్తింప చేశారు. ఆస్తుల లెక్కింపు, అలాంటి కాంబినేష‌న్ల‌లో ఉన్న ట‌ర్నోవ‌ర్ టార్గెట్ వంటి వాటినీ ప్ర‌క‌టించారు. దీనితో కాంబినేష‌న్ల‌లో ప్ర‌వేశించే ముందు, క‌మిష‌న్‌కు వాణిజ్య‌సంస్థ‌లు స‌మ‌ర్పించాల్సిన త‌ప్ప‌నిస‌రి ప‌త్రాల సంఖ్య‌త‌గ్గిపోయింది. దీనితో క‌మిష‌న్ ప‌నిభారం త‌గ్గింది. విచార‌ణ‌లు వేగ‌వంతం కావ‌డం వ‌ల్ల ఆయా సంస్థ‌ల‌కు సంబంధించిన ఆమోదాలూ త్వ‌రిత‌గ‌తిన రావ‌డానికి వీలు క‌లుగుతుంది. ఇది కార్పొరేట్ సంస్థ‌ల వ్యాపార ప్ర‌క్రియ‌ను పుంజుకునేట్టు చేయ‌డ‌మే కాకుండా దేశంలో పెద్ద ఎత్తున ఉపాధి అవ‌కాశాలకు వీలు క‌లుగుతుంది. ఈ ప్ర‌తిపాద‌న కేంద్ర ప్ర‌భుత్వ ల‌క్ష్య‌మైన క‌నీస ప్ర‌భుత్వం- గ‌రిష్ఠ పాల‌న విదానానికి అనుగుణంగా క‌మిష‌న్‌లోని మూడు పోస్టులు త‌గ్గుతాయి. నేప‌థ్యం…… కాంపిటిష‌న్ యాక్ట్ 2002లోని సెక్ష‌న్ 8(1) ప్ర‌కారం క‌మిష‌న్‌లో ఛైర్ ప‌ర్స‌న్‌, ఇద్ద‌రు స‌భ్యుల‌కు త‌గ్గ‌కుండా ఆరుగురు స‌భ్యుల‌కు మించ‌కుండా ఉండాలి.ప్ర‌స్తుతం చైర్‌ప‌ర్స‌న్ , మ‌రో న‌లుగురు స‌భ్యులు ప‌దవుల‌లో ఉన్నారు. తొలుత ఒక ఛైర్‌ప‌ర్స‌న్‌, ప‌ది మంది స‌భ్యుల‌కు మించ‌కుండా క‌మిష‌న్‌లో ఉండాల‌ని చ‌ట్టంలో ప్ర‌తిపాదించారు. కేంద్ర ప్ర‌భుత్వం నోటిఫై చేసే ప్రాంతాల‌లో ప్రిన్సిప‌ల్ బెంచ్‌, ఇత‌ర అద‌న‌పు బెంచ్‌లు, విలీనాల బెంచ్‌ల‌లో క‌నీసం ఇద్ద‌రు స‌భ్యులు ఉండాల్సిన అవ‌స‌రాన్ని దృష్టిలో పెట్టుకుని చ‌ట్టంలో ఇలాంటి ప్ర‌స్తావ‌న చేశారు. 2007లో వ‌చ్చిన కాంపిటిష‌న్ (స‌వ‌ర‌ణ‌) చ‌ట్టం (39 ఆఫ్ 2007), ప్ర‌కారం చ‌ట్టంలోని సెక్ష‌న్ 22 ను స‌వ‌రించి బెంచ్ ల ఏర్పాటు నిబంధ‌న‌ను తొల‌గించారు. అదే స‌వ‌ర‌ణ చ‌ట్టంలో ఒక ఛైర్‌ప‌ర్స‌న్‌, ఇద్ద‌రు స‌భ్యుల‌తో కాంపిటిస‌న్ అప్పిలేట్ ట్రిబ్యున‌ల్ ఏర్పాటుకు వీలు క‌ల్పించారు. అప్పుడు క‌మిష‌న్ సైజును అందుకు అనుగుణంగా త‌గ్గించ‌లేదు. క‌మిష‌న్ చైర్‌ప‌ర్స‌న్, ఇద్ద‌రు స‌భ్యుల‌కు త‌గ్గ‌కుండా ఆరుగురు స‌భ్యుల‌కు మించ‌కుండా అన్న నిబంధ‌న‌ను దానిని అలాగే ఉంచారు. కమిష‌న్ ఏర్ప‌డిన‌ప్ప‌టి నుంచి అది కొలీజియంగానే ప‌నిచేస్తున్న‌ది. ప‌లు ఇత‌ర దేశాల‌లో ఉదాహ‌ర‌ణ‌కు జ‌పాన్‌,అమెరికా, యుకెల‌లో కాంపిటిష‌న్ అథారిటీల స‌భ్యుల సంఖ్య ఈ స్థాయిలోనే ఉంది.
గోపాలకృష్ణ గోఖలే జయంతి నాడు ఆయన కు శ్రద్ధాంజలి ని అర్పించిన ప్ర‌ధాన మంత్రి

గోపాలకృష్ణ గోఖలే జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ ఆయన కు స్మృత్యంజలి ని ఘటించారు. ‘‘గోపాలకృష్ణ గోఖలే జయంతి నాడు ఆయన ను స్మరించుకొంటున్నాను. గొప్ప జ్ఞానం తాలూకు ఆశీర్వాదం లభించిన, ఒక ప్రశంసాయోగ్యమైనటువంటి వ్యక్తిత్వం కలిగిన ఆయన విద్య దిశ గా మరియు సామాజిక సాధికారిత దిశ గా విశిష్టం గా తోడ్పడ్డారు. భారతదేశం యొక్క స్వాతంత్ర్య ఉద్యమానికి కూడా ఆయన ఆదర్శప్రాయ నాయకత్వాన్ని అందించారు’’ అని ఒక సందేశం లో ప్ర‌ధాన మంత్రి పేర్కొన్నారు.
రైల్వే రంగంలో ఇండియా, బొలీవియా మ‌ధ్య‌న కుదిరిన అవ‌గాహ‌న ఒప్పంద ప‌త్రానికి కేబినెట్ ఆమోదం

బ‌యోసియానిక్ రైల్వే ఇంటిగ్రేష‌న్ కారిడార్ ప్రాజెక్ట్ కు సంబంధించిన స‌హ‌కారంపై భార‌త‌దేశం, బొలీవియా దేశాల‌కు మ‌ధ్య‌న కుదిరిన అవ‌గాహ‌న ఒప్పందం ప‌త్రానికి కేంద్ర కేబినెట్ ఆమోదం తెలిపింది. ప్ర‌ధాని శ్రీ న‌రేంద్ర మోదీ ఆధ్వ‌ర్యంలో స‌మావేశ‌మైన కేంద్ర కేబినెట్ ఈ నిర్ణ‌యం తీసుకుంది. ఈ ఒప్పందం కార‌ణంగా ఇరుదేశాల మ‌ధ్య‌న స‌మాచారాన్ని ఇచ్చిపుచ్చుకోవ‌డం, నిపుణుల మ‌ధ్య‌న స‌మావేశాలు, సెమినార్ల నిర్వ‌హ‌ణ జ‌రుగుతుంది. అంతే కాదు ఇరుదేశాలు ఉమ్మ‌డిగా అంగీక‌రించిన స‌హ‌కార కార్య‌క్ర‌మాలు అమ‌లవుతాయి. ఈ ఎంఓయుపైన 2019 మార్చి నెల‌లో సంత‌కాలు జ‌రిగాయి.
ప్రధాన మంత్రి యుఎస్ఎ సందర్శన కు బయలుదేరి వెళ్ళే ముందు జారీ చేసిన ప్రకటన

యునైటెడ్ స్టేట్స్ ఆఫ్ అమెరికా అధ్య‌క్షుడు మాన్య‌ శ్రీ‌ జో బైడెన్ ఆహ్వానించిన మీదట నేను 2021 సెప్టెంబర్ 22-25 తేదీ ల మధ్య కాలం లో యుఎస్ఎ ను సందర్శించనున్నాను. నా సందర్శన కాలం లో, నేను భారతదేశం-యుఎస్ సమగ్ర ప్రపంచ వ్యూహాత్మక భాగస్వామ్యాన్ని అధ్యక్షుడు శ్రీ బైడెన్ తో నేను సమీక్షించనున్నాను. పరస్పర ప్రయోజనం ముడిపడ్డ ప్రాంతీయ అంశాల పై, ప్రపంచ అంశాల పై మేం ఒకరి అభిప్రాయాల ను మరొకరికి వెల్లడించుకొంటాము. ఉభయ దేశాల మధ్య సహకారాని కి గల అవకాశాల ను, మరీ ముఖ్యం గా విజ్ఞాన శాస్త్రం, సాంకేతిక విజ్ఞానం రంగం లో సహకారాని కి ఉన్న అవకాశాల ను పరిశీలించడం కోసం ఉపాధ్యక్షురాలు కమలా హారిస్ గారి తో సమావేశం కావడానికి కూడా నేను ఎదురు చూస్తూ ఉన్నాను. అధ్యక్షుడు శ్రీ బైడెన్, ఆస్ట్రేలియా ప్రధాని శ్రీ స్కాట్ మారిసన్, జపాన్ ప్రధాని శ్రీ యోశీహిదే సుగా లతో నేను కూడా కలసి, క్వాడ్ లీడర్స్ సమిట్ లో పాలుపంచుకోబోతున్నాను. ఇది నేత లు స్వయంగా పాల్గొంటున్న ఒకటో క్వాడ్ లీడర్స్ సమిట్ కానున్నది. ఈ సంవత్సరం మార్చి నెల లో వర్చువల్ మాధ్యమం ద్వారా జరిగిన మా శిఖర సమ్మేళనం తాలూకు ఫలితాల ను నిశితం గా పరిశీలించడానికి, ఇండో-పసిఫిక్ రీజియన్ పట్ల మా ఉమ్మడి దృష్టి కోణం ప్రాతిపదిక గా భావి కార్యక్రమాల కు ప్రాధాన్యాల ను కూడా గుర్తించడానికి ఈ సమిట్ ఒక అవకాశాన్ని అందిస్తోంది. ఆస్ట్రేలియా, జపాన్ లతో దృఢమైన ద్వైపాక్షిక సంబంధాల ను నిశితం గా పరిశీలించడానికి, అలాగే ప్రాంతీయ అంశాల పైన, ప్రపంచ అంశాల పైన మా అభిప్రాయాల ను ఉపయోగకరమైన రీతి లో వెల్లడి చేసుకోవడానికి ఆస్ట్రేలియా ప్రధాని శ్రీ మారిసన్ తో, జపాన్ ప్రధాని శ్రీ సుగా తో నేను భేటీ కానున్నాను. కోవిడ్ -19 మహమ్మారి, ఉగ్రవాదం తో పోరాడవలసిన ఆవశ్యకత, జలవాయు పరివర్తన, ఇంకా ఇతర ముఖ్య అంశాలు సహా ప్రస్తుతం ప్రపంచానికి సవాలు గా నిలచిన అత్యవసర అంశాల పై దృష్టి పెడుతూ ఐక్య రాజ్య సమితి సాధారణ సభ లో ఒక ప్రసంగం తో నేను నా సందర్శన ను ముగిస్తాను. యుఎస్ఎ తో సమగ్ర ప్రపంచ వ్యూహాత్మక భాగస్వామ్యాన్ని పటిష్టం చేసుకోవడానికి, మన వ్యూహాత్మక భాగస్వామ్య దేశాలు అయిన జపాన్ తో, ఆస్ట్రేలియా తో సంబంధాల ను మరింత గా సమన్వయం చేసుకోవడానికి, అలాగే ముఖ్యమైన ప్రపంచ అంశాల పైన మా మధ్య గల సహకారాన్ని పెంపొందించుకోవడానికి యుఎస్ కు నా సందర్శన ఒక అవకాశాన్ని ఇవ్వగలదు.
అరుణాచల్ ప్రదేశ్ పూర్వ ముఖ్యమంత్రి శ్రీ కలిఖో పుల్ మృతి పట్ల సంతాపం తెలిపిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ అరుణాచల్ ప్రదేశ్ పూర్వ ముఖ్యమంత్రి శ్రీ కలిఖో పుల్ మృతి పట్ల సంతాపం వ్యక్తం చేశారు. “కలిఖో పుల్ దు:ఖదాయక మరణం పట్ల ఆయన కుటుంబ సభ్యులు మరియు మద్దతుదారులకు కలిగిన శోకంలో నేను పాలుపంచుకొంటున్నాను ఆయన అరుణాచల్ ప్రదేశ్ కు అందించిన సేవలు స్మరణీయమైనవి” అని ప్రధాన మంత్రి తన సందేశంలో పేర్కొన్నారు.
బిలాస్పుర్ ర్యాలీ లో విద్యార్థుల సృజనశీలమైనటువంటి కళాకృత‌ుల ను ప్రశంసించినప్రధాన మంత్రి

హిమాచల్ ప్రదేశ్ లోని బిలాస్ పుర్ లో ప్రధాన మంత్రి ప్రసంగించిన సందర్భం లో ఇద్దరు విద్యార్థినులు ప్రదర్శించిన సృజనశీలమైన కళాకృత‌ుల ను ప్ర‌ధాన మంత్రి శ్రీ న‌రేంద్ర మోదీ శేర్ చేశారు. ఆ విద్యార్థినులు వేసిన చిత్తరువుల కు గాను ప్రధాన మంత్రి వారికి ధన్యవాదాల ను వ్యక్తం చేశారు. జర్నలిస్టు డాక్టర్ అశ్విని శర్మ చేసిన ఒక ట్వీట్ ను ప్రధాన మంత్రి ఉదాహరిస్తూ, ‘‘సృజనశీలమైన కార్యం.. ఉమంగ్ మరియు పూనమ్.. మీకు ఇవే ధన్యవాదాలు.’’ అని ఒక ట్వీట్ లో పేర్కొన్నారు.
జ‌ర్మ‌న్ భాష ప్రోత్సాహానికి కేబినెట్ ఆమోద ముద్ర‌

భార‌త్‌లోని పాఠ‌శాల‌ల్లో జ‌ర్మ‌నీ భాష‌ను, అదే విధంగా జ‌ర్మ‌నీలో ఆధునిక భార‌తీయ భాష‌ల‌ను ప్రోత్స‌హించ‌టానికి ఉద్దేశించిన సంయుక్త ఒప్పందానికి కేంద్ర కేబినెట్ ఆమోదం తెలిపింది. ప్ర‌ధాన మంత్రి న‌రేంద్ర మోదీ సార‌థ్యంలో స‌మావేశ‌మైన కేబినెట్ ఈమేర‌కు ప‌చ్చ‌జెండా ఊపింది. భార‌త మాన‌వ వ‌న‌రుల మంత్రిత్వ‌శాఖ‌, జ‌ర్మ‌నీ ఫెడ‌ర‌ల్ విదేశాంగ శాఖ మ‌ధ్య ఈ మేర‌కు త్వ‌ర‌లో సంయుక్త ఒప్పందం కుద‌ర‌బోతోంది. దీని ప్ర‌కారం- భార‌త జాతీయ విద్యా విధానానికి అనుగుణంగా కేంద్రీయ విద్యాల‌య (కేవీ) పాఠ‌శాలల్లో జ‌ర్మ‌న్‌ను ఒక అద‌న‌పు భాష‌గా ప్రోత్స‌హిస్తారు. అదే విధంగా జ‌ర్మ‌నీలో ఆధునిక భార‌తీయ భాష‌ల‌ను ప్రోత్స‌హిస్తారు. ఈ ప్ర‌తిపాదిత సంయుక్త ఒప్పందం ద్వారా భార‌త్‌, జ‌ర్మ‌నీల మ‌ధ్య ఆయా దేశాల్లోని చ‌ట్టాలు, ప్ర‌ణాళిక‌లు, నిబంధ‌న‌లకు లోబ‌డే విద్యారంగంలో ఇరు దేశాల ద్వైపాక్షిక స‌హ‌కారం మ‌రింత పెంపొందుతుంద‌న్న‌ది భావ‌న‌. పూర్వ‌రంగం: కేంద్రీయ విద్యాల‌య పాఠ‌శాల‌ల్లో జ‌ర్మ‌నీ భాష బోధించ‌టం కోసం 2011 సెప్టెంబ‌రులో కేంద్రీయ విద్యాల‌య సంఘ‌ట‌న్ (కేవీఎస్‌), గోతె ఇన్ స్టిట్యూట్‌, మాక్స్ ముల్ల‌ర్ భ‌వ‌న్‌ల మ‌ధ్య ఒప్పందం కుదిరింది. ఈ ఒప్పందం గ‌డువు 2014 సెప్టెంబ‌రులో ముగిసింది. త్రిభాషా సూత్రానికి సంబంధించిన జాతీయ విద్య‌విష‌యిక కార్య‌ప్ర‌ణాళిక‌, జాతీయ విద్యావిధానాల‌కు, ఒప్పందంలోని కొన్ని అంశాల‌కు పొస‌గ‌క‌పోవ‌టంతో ఈ ఒప్పందాన్ని పున‌రుద్ధ‌రించ‌లేదు. కేవీఎస్ బోర్డ్ ఆఫ్ గ‌వ‌ర్న‌ర్ల త‌దుప‌రి సంప్ర‌దింపులు, మాన‌వ వ‌న‌రుల మంత్రిత్వ శాఖ‌లో పునఃస‌మీక్షానంత‌రం కేవీఎస్‌- గోతె ఇన్ స్టిట్యూట్/మాక్స్‌ముల్ల‌ర్ భ‌వ‌న్ల మ‌ధ్య కొత్త ఒప్పందానికి నిర్ణ‌యించారు. దీన్ని విదేశాంగ శాఖ‌కు స‌మ‌ర్పించారు. జ‌ర్మ‌నీలో ఆధునిక భార‌త భాష‌ల ప్రోత్సాహానికి జ‌ర్మ‌న్ ప్ర‌భుత్వం త‌ర‌ఫున గోతె ఇనిస్టిట్యూట్ బాధ్య‌త వ‌హించ‌దు కాబ‌ట్టి ఒప్పందాన్ని రెండు ప్ర‌భుత్వాల స్థాయిలో చేసుకోవాల‌ని 2015 ఏప్రిల్ 5న ప్ర‌తిపాదించారు. 2015 ఏప్రిల్ 14న బెర్లిన్‌లో భార‌త ప్ర‌ధాన‌మంత్రి శ్రీ న‌రేంద్ర‌మోదీ, జ‌ర్మ‌న్ ఛాన్స్‌ల‌ర్లు ఓ సంయుక్త ప్ర‌క‌ట‌న విడుద‌ల చేశారు. ఇరుదేశాల జాతీయ విద్య‌విధానాల ప‌రిధిలోనే రెండు దేశాల భాష‌ల ప‌రిజ్ఞానాన్ని యువ‌త‌రంలో విస్తృతం చేయాల‌ని, ఆ ప్ర‌య‌త్నాల‌ను, కార్య‌క్ర‌మాల‌కు మ‌ద్ద‌తివ్వాల‌ని ఇరువురు నేత‌లు అంగీక‌రించారు. భార‌త జాతీయ విద్యా విధానానికి అనుగుణంగా కేంద్రీయ విద్యాల‌య (కేవీ) స్కూళ్ల‌లో జ‌ర్మ‌న్‌ను ఒక అద‌న‌పు భాష‌గా ప్రోత్స‌హించేలా, అదే విధంగా జ‌ర్మ‌నీలో ఆధునిక భార‌తీయ భాష‌ల‌ను ప్రోత్స‌హించేలా సంయుక్త ఒప్పందం ప్ర‌తిపాద‌న‌ను విదేశాంగ‌ మంత్రిత్వ‌శాఖ రూపొందించింది. దీనిపై భార‌త మాన‌వ వ‌న‌రుల మంత్రిత్వ శాఖ‌, ఫెడ‌ర‌ల్ రిప‌బ్లిక్ ఆఫ్ జ‌ర్మ‌నీ ఫెడ‌ర‌ల్ విదేశాంగ శాఖ కార్యాల‌యం సంత‌కాలు చేస్తాయి. కార్యాచ‌ర‌ణ ప్ర‌ణాళిక అంశాల ఆధారంగా త‌ర్వాత కేంద్రీయ విద్యాల‌య సంఘ‌ట‌న్‌, గోతె ఇనిస్టిట్యూట్‌/ మాక్స్ ముల్ల‌ర్‌భ‌వ‌న్ల మ‌ధ్య అంత‌ర్‌సంస్థ ఒప్పందం జ‌రుగుతుంది. జ‌ర్మ‌నీలోని విద్యాసంస్థ‌ల్లో ఆధునిక భార‌తీయ భాష‌ల్ని ప్రోత్స‌హించేందుకుగాను కార్యాచ‌ర‌ణపై రెండుదేశాల్లోనూ ఎంపిక చేసిన సంస్థ‌ల మ‌ధ్య ప్ర‌త్యేక ఏర్పాట్లు జ‌రుగుతాయి. పాఠ‌శాల‌, ఉన్న‌త విద్య‌కు సంబంధించి భార‌త రాయ‌బార కార్యాల‌యం జ‌ర్మ‌నీలోని ఆయా రాష్ర్టాల విద్య‌, సాంస్కృతిక మంత్రిత్వ‌శాఖ‌లతో సంబంధాలు పెట్టుకోవ‌టానికి సంయుక్త ఒప్పందం వీలుక‌ల్పిస్తోంది. ఇరువైపుల అమ‌లును ప‌ర్య‌వేక్షించే నోడ‌ల్ ఏజ‌న్సీలు త్వ‌ర‌లోనే ఒప్పందం కుదుర్చుకుంటాయి.
బాబూ జగ్జీవన్ రామ్ వర్ధంతి సందర్భంగా స్మృత్యంజలి అర్పించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు బాబూ జగ్ జీవన్ రామ్ వర్ధంతిని పురస్కరించుకొని ఆయనకు స్మృత్యంజలి ఘటించారు. “మహనీయుడు బాబూ జగ్ జీవన్ రామ్ పుణ్య తిథి సందర్భంగా ఆయనకు నేను ప్రణమిల్లుతున్నాను. శ్రీ జగ్ జీవన్ రామ్ అణగారిన వర్గాల వారు మరియు వెనుకబడిపోయిన వారి సంక్షేమం కోసం అలుపెరుగక కృషి చేశారు” అని ప్రధాన మంత్రి పేర్కొన్నారు.
ద‌హిస‌ర్‌లోని ఆర్‌.ఆర్‌. స్టేష‌న్‌వ‌ద్ద ఏఏఐకిగ‌ల 40 ఎక‌రాల‌ను ఎంఎంఆర్‌డిఎ మెట్రో షెడ్‌ కోసం బ‌దిలీచేసి, బ‌దులుగా ముంబయి లోని గోరాయీ లో 40 ఎక‌రాల‌ను రాష్ట్ర ప్ర‌భుత్వం నుండి స్వీక‌రించేందుకు ఆమోదం తెలిపిన మంత్రివర్గం

భార‌త విమానాశ్రయాల ప్రాధికార సంస్థ (ఎఎఐ) ద‌హిస‌ర్‌లోని ఆర్‌.ఆర్‌.స్టేష‌న్‌ వ‌ద్ద‌ గ‌ల త‌న 40 ఎక‌రాల భూమిని ముంబయి మ‌హాన‌గ‌ర ప్రాంతీయ అభివృద్ధి ప్రాధికార సంస్థ (ఎమ్ఎమ్ ఆర్ డిఎ) మెట్రోషెడ్ కోసం బ‌దిలీ చేసి, దానికి బ‌దులుగా రాష్ట్ర ప్ర‌భుత్వం నుండి ముంబయి లోని గోరాయీ వ‌ద్ద అంతే విస్తీర్ణం గ‌ల భూమిని పొంద‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న ఈ రోజు స‌మావేశ‌మైన‌ కేంద్ర మంత్రివర్గం ఆమోదం తెలిపింది. ఈ భూమి లావాదేవీ వ‌ల్ల ముంబయిలో మెట్రో రైలు ప‌థ‌కం ప‌నుల‌ను ఎంఎంఆర్‌డిఎ సత్వ‌రం పూర్తిచేసే వీలు క‌లుగుతుంది. విధి విధానాలు: ఈ ప్ర‌తిపాద‌న‌ను ప‌రిశీలించిన మంత్రిమండ‌లి కింది విధివిధానాల‌ను ఆమోదించింది: i. ఈ 40 ఎక‌రాల భూమి విలువ 2016-17 స్టాంపు డ్యూటీల లెక్క‌ల ప్ర‌కారం రూ.472.70 కోట్లు కాగా, పూర్తి ప‌రిష్కారం కింద భూమిని అప్ప‌గించే స‌మ‌యంలోగ‌ల స్టాంపు రుసుముల లెక్క‌లకు అనుగుణంగా విలువ పెరిగితే ఆ వ్య‌త్యాస‌పు మొత్తం లేదా ఏది ఎక్కువైతే ఆ మొత్తాన్ని ఎంఎంఆర్‌డిఏ చెల్లిస్తుంది. ii. ఎంఎంఆర్‌డిఎ గోరాయీ వ‌ద్ద‌ గ‌ల త‌న 40 ఎక‌రాల భూమిని చ‌దును చేయించి, అన్ని విధాలా పూర్తి స‌రిహ‌ద్దులు త‌దిత‌రాలు గుర్తింప‌జేసి అప్ప‌గిస్తుంది. అలాగే సంబంధిత భూమి ప‌త్రాలు, రెవెన్యూ మ్యాపులు త‌దిత‌రాల‌ను అంద‌జేయ‌డమే కాక హ‌క్కుల రికార్డులో ఎఎఐ పేరిట భూమి హ‌క్కును బ‌ద‌లాయిస్తుంది. iii. ఈ 40 ఎక‌రాల‌ను ఎంఎంఆర్‌డిఎ గుర్తించి/హ‌ద్దులు నిర్ణ‌యించి, 24 ఎక‌రాల‌ను ఎఎఐ స్వాధీనంలోనే ఉంచి స‌మీపంలోని న‌గ‌ర ర‌హ‌దారి నుండి స్ప‌ష్టమైన ప్ర‌వేశ మార్గం క‌ల్పిస్తుంది. iv. ఎఎఐ కూడా ద‌హిస‌ర్‌ వ‌ద్ద 2000 చ‌ద‌ర‌పు మీట‌ర్ల భూమిని తాత్కాలిక ప్రాతిప‌దిక‌న ముందుగానే స్వాధీన‌ప‌రుస్తుంది. ఉపాధి సృష్టి సామ‌ర్థ్యం: ప్ర‌స్తుత ప్ర‌తిపాద‌న నైపుణ్య‌ం కలిగిన, పాక్షిక నైపుణ్యం కలిగిన శ్రామికుల‌కు ఉపాధితో పాటు సాంకేతిక నిపుణుల‌కు ఉద్యోగావ‌కాశాల‌ను కూడదా సృష్టిస్తుంది. అంతేకాకుండా మెట్రో నిర్మాణ ప‌నుల‌తో ముడిప‌డిన నిర్మాణ ప‌రిశ్ర‌మ‌ల‌ ద్వారా కూడా ఉద్యోగావ‌కాశాలు పెరుగుతాయి. మెట్రో రైళ్ల షెడ్డు కార్య‌క‌లాపాలు ప్రారంభ‌మ‌య్యాక ప్ర‌త్య‌క్ష‌/ప‌రోక్ష ఉపాధి అవ‌కాశాల క‌ల్ప‌న‌కు/సృష్టికి వీలుంటుంది. పూర్వరంగం: ముంబయి లో మొత్తం ప్ర‌జా ర‌వాణా సామ‌ర్థ్యాన్ని పెంచే దిశ‌గా మ‌హారాష్ట్ర ప్ర‌భుత్వం 146.50 కిలో మీట‌ర్ల మేర మెట్రో రైలు బృహ‌త్ ప్ర‌ణాళిక‌ను ద‌శ‌ల‌ వారీగా అమ‌లు చేస్తోంది. ఇందుకోసం ఎంఎంఆర్‌డిఎ ప‌రిధిలో ముంబయి మెట్రో రైలు కార్పొరేష‌న్‌ (ఎంఎంఆర్ సి) పేరిట స్పెషల్ పర్పస్ వెహికల్ ను ఏర్పాటు చేసింది. ఈ ప్ర‌ణాళిక‌లో భాగంగా ద‌హిస‌ర్ (తూర్పు)- అంధేరి (తూర్పు) కారిడోర్‌ లో మెట్రో రైలు షెడ్డును ఎంఎంఆర్‌సి నిర్మిస్తుంది. ఈ షెడ్డు కోసం గుర్తించిన భూమిలో కొంత 17.47 హెక్టార్లు (సుమారు 44 ఎక‌రాలు) ఎఎఐ కి చెందినది. కాగా, ద‌హిస‌ర్‌లో ఎఎఐ నిర్వ‌హించే రిమోట్ రిసీవింగ్ స్టేష‌న్‌ వ‌ద్ద సుమారుగా 64 ఎక‌రాల భూమి ఉండ‌గా అందులో కొంత భాగం ఆక్ర‌మ‌ణ‌కు గురైంది.
పరశురామ జయంతి నేపథ్యంలో ప్రజలకు ప్రధానమంత్రి శుభాకాంక్షలు

పరశురామ జయంతిని పురస్కరించుకుని ప్రధానమంత్రి శ్రీ నరేంద్ర మోదీ ఇవాళ దేశ ప్రజలకు శుభాకాంక్షలు తెలిపారు. ఈ మేరకు సామాజిక మాధ్యమం ట్విట్టర్ ద్వారా ఇచ్చిన సందేశంలో ‘‘భగవాన్ పరశురాముని పవిత్ర జయంతి సందర్భంగా దేశ ప్రజలందరికీ నా శుభకామనలు తెలియజేస్తున్నాను’’ అని ప్రధాని పేర్కొన్నారు.
కాన్ పుర్ రహదారి ప్రమాదం లో మరణాల పట్ల సంతాపం తెలిపిన ప్ర‌ధాన మంత్రి

ఉత్తర్ ప్రదేశ్ లోని కాన్ పుర్ లో జరిగిన ఒక రహదారి ప్రమాదం లో ప్రజలు మరణించడం పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. బాధితుల దగ్గరి సంబంధికుల కు ప్రధాన మంత్రి ఒక ట్వీట్ లో సంతాపాన్ని వ్యక్తం చేస్తూ, గాయపడిన వారు త్వరగా స్వస్థత ను పొందాలి అని ఆ ఈశ్వరుడి ని ప్రార్థించారు. DS ప్రాణాల ను కోల్పోయిన వారికి ప్రతి ఒక్కరి కి పిఎమ్ఎన్ఆర్ఎఫ్ నుంచి 2 లక్షల రూపాయల వంతు న పరిహారాన్ని వారి తాలూకు దగ్గరి బంధువుల కు ఇవ్వనున్నట్లు కూడా ప్రధాన మంత్రి ప్రకటించారు. గాయపడ్డ వారికి 50,000 రూపాయల వంతున అందించడం జరుగుతుంది.
ఢిల్లీలో రేపు జరిగే బుద్ధ జయంతి ఉత్సవాల్లో పాల్గొననున్న ప్రధానమంత్రి శ్రీ నరేంద్ర మోది

బుద్ధ జయంతిని పురస్కరించుకొని ఢిల్లీ లోని ఇందిరా గాంధీ ఇండోర్ స్టేడియం లో సోమవారం జరగనున్న ఉత్సవాల్లో ప్రధాన మంత్రి శ్రీ నరేంద్ర మోది పాల్గొంటారు. సార నాధ్ లోని ఇనిస్టిట్యూట్ ఆఫ్ హయ్యర్ టిబెటన్ స్టడీస్ మరియు బోధ్ గయలోని ఆల్ ఇండియా బిక్షు సంఘ్ లకు ప్రధానమంత్రి వైశాఖ్ సమ్మాన్ ప్రశస్తి పత్రని బహుకరిస్తారు. సంఘ్ దామాలో పాల్గొంటారు. అక్కడ ఉన్న వారిని ఉద్దేశించి ప్రధాని ప్రసంగిస్తారు.
బడ్జెటు ప్రకటనల ను కార్యరూపం లో పెట్టేందుకు 11 వెబినార్ ల ద్వారా జరిగిన సంప్రదింపులకు, మేధోమథనాని కి నాయకత్వం వహించిన ప్రధాన మంత్రి

ప్రధాన మంత్రి శ్రీ నరేంద్ర మోదీ దీపమ్ (డిఐపిఎఎమ్) యొక్కబడ్జెటు సంబంధి ప్రకటనల పై చర్చించడాని కి ఏర్పాటైన వెబినార్ ను ఉద్దేశించి ఈ రోజు న ప్రసంగించారు. ఇది ప్రధాన మంత్రి ప్రసంగించిన బడ్జెటు సంబంధి 11 వెబినార్ లలో చివరి వెబినార్. ప్రధాన మంత్రి ఉన్నత విద్య, గ్రామీణ అభివృద్ధి, వ్యవసాయం, రక్షణ, ఆరోగ్యం, డిపిఐఐటి, పిఎస్ఎ, ఎమ్ఎన్ఆర్ఇ, డిఇఎ, ఇంకా దీపమ్ ల మంత్రిత్వ శాఖ లు /విభాగాల కు సంబంధించిన బడ్జెటు వెబినార్ లలో పాలుపంచుకొన్నారు. కేంద్ర బడ్జెటు-2022 లో దేశ ఆర్థిక వృద్ధి కోసం, మన ప్రజల అభ్యున్నతి ని పెంపొందింపచేయడం కోసం అనేక ప్రకటనల ను పొందు పరచడం జరిగింది. ఈ వెబినార్ లను బడ్జెటు యొక్క వేగాన్ని ఎంత మాత్రం తగ్గించకుండా ఉండడం కోసం, మరి ఆ బడ్జెటు ను అమలు చేయడం కోసం స్టేక్ హోల్డర్స్ అన్నిటి లో యాజమాన్య భావన ను జనింపచేయాలనే ఉద్దేశ్యం తో నిర్వహించడమైంది. ఈ వెబినార్ లలో స్మార్ట్ (ఎస్ఎమ్ఎఆర్ టి) ఎగ్రికల్చర్, పిఎమ్ గతిశక్తి, రక్షణ, డిజిటల్ ఎడ్యుకేశన్ మరియు గతిశీల నైపుణ్యాల సాధన లో ఆత్మనిర్భరత, ఆరోగ్య సంరక్షణ సేవల ను అన్ని వర్గాల వారికి సమానమైన రీతి లో అందజేయడం, మేక్ ఇన్ ఇండియా మరియు ఆకాంక్షభరిత ఆర్థిక వ్యవస్థ ను ఆవిష్కరించడం కోసం ఆర్థిక సహాయాన్ని అందించడం మొదలైన వివిధ అంశాల పై చర్చించడం జరిగింది. బడ్జెటు కోసం ప్రముఖ స్టేక్ హోల్డర్స్ మధ్య యాజమాన్య భావన ను ఏర్పరచడం అనేది ఈ వెబినార్ ను నిర్వహించడం లోని ముఖ్య ఉద్దేశ్యంగా ఉంది. ఈ అభ్యాసం మంత్రిత్వ శాఖల ను మరియు విభాగాల ను నూతన ఆర్థిక సంవత్సరం ఆరంభం కావడం తోనే బడ్జుటు ను క్షేత్ర స్థాయి లో కార్యరూపం లోకి తీసుకువచ్చేందుకు పూచీపడుతుంది. విభిన్న స్టేక్ హోల్డర్స్ తో సంప్రదింపుల ను జరపడం ద్వారా ఆయా వర్గాల ఆచరణాత్మకమైనటువంటి /ప్రపంచ నైపుణ్యాల ను మరియు అనుభవాన్ని వినియోగించుకోవడాని కి, లోటుపాటుల ను గుర్తించడాని కి సహాయం లభించగలదు. కేంద్ర బడ్జెటు ను ఫిబ్రవరి 1వ తేదీ కల్లా సమర్పించడం తో పాటు వెబినార్ ల మాధ్యమం ద్వారా జరిపిన ఈ తరహా సంప్రదింపుల వల్ల రాష్ట్ర ప్రభుత్వాల కు వాటి ప్రాథమ్యాల పట్ల మెరుగైన అవగాహన ఏర్పడి, మరి ఈ విధంగా వాటి బడ్జెటుల ను మెరుగైన రీతి లో రూపొందించుకోవడానికి వీలు కలుగుతుంది. ఈ వెబినార్ లలో దాదాపు గా 40 వేల వరకు స్టేక్ హోల్డర్స్ పాలుపంచుకొన్నట్టు ఒక అంచనా ఉంది. వారిలో నవ పారిశ్రామికవేత్తలు, ఎమ్ఎస్ఎమ్ఇ లు, ఎగుమతిదారులు, గ్లోబల్ ఇన్వెస్టర్స్, కేంద్ర ప్రభుత్వం ప్రతినిధులు, రాష్ట్ర ప్రభుత్వాల ప్రతినిధులు, స్టార్ట్-అప్స్ జగతి కి చెందిన యువతీయువకులు భాగమయ్యారు. ప్రతి ఒక్క వెబినార్ జరిగిన క్రమం లో విస్తృతమైన ప్యానల్ చర్చ మరియు విషయాధారిత బ్రేక్–అవుట్ సమావేశాలను నిర్వహించడం జరిగింది. ఈ వెబినార్ లలో ప్రభుత్వానికి ఒకదానిని మించి మరొకటి బహు విలువైన సలహా లు అందాయి. ఈ సలహాల తో బడ్జెటు లో చేసిన ప్రకటనల ను ప్రభావవంతమైన రీతి లో అమలు పరచడం లో తోడ్పాటు లభించనుంది.
ఒరియా నూత‌న సంవ‌త్స‌ర, మ‌హా బిషుబ పాన సంక్రాంతి సంద‌ర్భంగా ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ ఒడియా నూత‌న సంవ‌త్స‌రం, మ‌హా బిషుబ పాన సంక్రాంతి సంద‌ర్బంగా ప్ర‌ధాన‌మంత్రి ప్ర‌జ‌ల‌కు శుభాకాంక్ష‌లు తెలిపారు “ ఒడియా నూత‌న సంవత్స‌రం, మ‌హా బిషుబ పాన సంక్రాంతి శుభాకాంక్ష‌లు. రానున్న నూత‌న‌సంవ‌త్స‌రం ఆనందాన్ని, ప్ర‌తి ఒక్క‌రి జీవితాల‌లో మంచి ఆరోగ్యాన్ని తీసుకురాగ‌ల‌ద‌ని ” ప్ర‌ధాన‌మంత్రి త‌మ సందేశంలో పేర్కొన్నారు.
గ్రేట్ ఈస్ట్ జపాన్ భూకంపం సంభవించి 5వ సంవత్సరం వచ్చిన వేళ బాధితులకు ప్రగాఢ సంతాపాన్ని వ్యక్తం చేసిన ప్రధాన మంత్రి

గ్రేట్ ఈస్ట్ జపాన్ లో భూకంపం సంభవించి 5వ సంవత్సరం వచ్చిన తరుణంలో ఆ ఘటన వల్ల బాధితులైన కుటుంబాలకు ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని తెలియజేశారు. “గ్రేట్ ఈస్ట్ జపాన్ భూకంపానికి గురై అయిదు సంవత్సరాలైన సందర్భంలో బాధిత ప్రజల పట్ల భారతదేశం తన ప్రగాఢ సంతాపాన్ని వ్యక్తం చేస్తున్నది. ఈ విపత్తు నుంచి త్వరగా కోలుకొని తిరిగి సాధారణ జీవన పథంలోకి తిరిగివచ్చేందుకు జపాన్ ప్రజలు కనబరచిన మనోనిబ్బరాన్ని మేం మెచ్చుకొంటున్నాం” అని ప్రధాన మంత్రి పేర్కొన్నారు.
ప్రధాన మంత్రి ‘నారీ శక్తి పురస్కార్ – 2016’ గ్రహీతలతో సంభాషించారు

ప్రధాన మంత్రి శ్రీ నరేంద్ర మోదీ ‘నారీ శక్తి పురస్కారాలు’ మరియు ‘స్త్రీ శక్తి పురస్కారాలు’ అందుకున్న వారిని ఈ రోజు కలుసుకొని, వారితో ముచ్చటించారు. ప్రధాన మంత్రి వారితో సంభాషించిన క్రమంలో, పురస్కార విజేతలను- వారు తమ వ్యక్తిగత దక్షత పరంగా, ఇంకా తమ తమ రంగాలలో మార్గదర్శకులుగా నిలచి సాధించిన అగ్రగామి విజయాలకు గాను- వారిని అభినందించారు. భారతదేశం రానున్న మూడు దశాబ్దాలలో ఏటా 8 శాతం వృద్ధిని నమోదు చేయగలిగితే గనక, ప్రపంచంలో అత్యంత పురోగామి దేశాలలో భారత్ కూడా ఒకటి కాగలుగుతుందని ప్రధాన మంత్రి అన్నారు. ఈ లక్ష్యానికి చేరుకోవడానికి మహిళలు తమ తోడ్పాటును గరిష్ఠ స్థాయిలో అందించగలిగే విధంగా తమను తాము తీర్చిదిద్దుకోవాలని ఆయన అన్నారు. ఈ రోజు లోక్ సభ లో ప్రవేశపెట్టబోయే ప్రసూతి సెలవు బిల్లు మాతృత్వ సెలవును 12 వారాల నుండి 26 వారాలకు పెంచుతుందని ప్రధాన మంత్రి వివరించారు. మహిళలు మరియు శిశువుల వికాస శాఖ మంత్రి శ్రీమతి మేనకా గాంధి ఈ కార్యక్రమంలో పాల్గొన్నారు.
పండిట్‌ మదన్‌ మోహన్‌ మాలవీయ జయంతి నేపథ్యంలో ప్రధానమంత్రి నివాళి

పండిట్‌ మదన్‌ మోహన్‌ మాలవీయ జయంతి నేపథ్యంలో ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. ఈ మేరకు ఒక ట్వీట్‌ద్వారా ఇచ్చిన సందేశంలో- “నిరుపమాన స్వాతంత్ర్య సమరయోధుడు, విద్యావేత్త, సంఘ సంస్కర్త ‘మహామన’ పండిట్ మదన్ మోహన్ మాలవ్య జీ జయంతి సందర్భంగా నివాళి అర్పిస్తున్నాను” అని పేర్కొన్నారు.